پوپٹی ہیرانندانی

پوپٹی ہیرانندانی  بھارت سے تعلق رکھنے والی سندھی زبان کی شاعرہ، ماہر تعلیم، افسانہ نگار، ناول نگار، مضمون نگار اور حقوق نسواں کی علمبردار تھیں۔17ستمبر 1924ء کو حیدرآباد، سندھ، بمبئی پریزیڈنسی میں عامل خاندان میں پیدا ہوئیں۔ انھوں نے کندن مل گرلز ہائی اسکول اور میراں کالج حیدرآباد سے تعلیم حاسل کی۔ 1943ء میں بنارس ہندو یونیورسٹی سے سنسکرت میں گریجویشن کی ڈگری حاصل کی۔ تقسیم ہند کے بعد بھارت منتقل ہوگئیں، وہاں ایم اے کی ڈگری بھی حاصل کی۔ بعد از تعلیم تدریس کے شعبے سے وابستہ ہوگئیں۔ وہ کرشن چند چیلارام کالج بمبئی کے سندھی شعبہ سے بطور چیئرپرسن سبکدوش ہوئیں۔ انھوں نے ناول، فسانے، سوانح، خودنوشت، تراجم، شاعری کی اصناف میں 60 سے زائد کتابیں تحریر کیں۔Meet the Author: Popati Hiranandani, ساہتیہ اکیڈمی, 17 September 1991. ان کی خودنوشت سوانح مھنجی حیاتی جا سونا روپا ورق پر ساہتیہ اکیڈمی کی جانب سے 1982ء میں ساہتیہ اکیڈمی اعزاز برائے سندھی ادب، وومن آف دی ائیر (1988ء)، انٹرنیشنل لطیف ایواڈ (دبئی، 1990ء)، سندھی اکیڈمی ایواڈ (1993ء) اور اکھل بھارت سندھی بولی ائیں ساہت سبھا ایوارڈ (1998) مل چکے ہیں۔ پوپٹی ہیرانندانی 16 دسمبر 2005ء میں بمبئی، بھارت میں وفات پا گئیں۔

 حوالہ جات 

زمرہ:1924ء کی پیدائشیں
زمرہ:2005ء کی وفیات
زمرہ:ساہتیہ اکیڈمی اعزاز یافتگان برائے سندھی ادب
زمرہ:بیسویں صدی کی بھارتی مصنفات
زمرہ:سندھی شخصیات
زمرہ:سندھ کے مصنفین
زمرہ:بیسویں صدی کی مصنفات
زمرہ:ممبئی کی شخصیات
زمرہ:سندھی مصنفات
زمرہ:حیدرآباد، سندھ کی شخصیات
زمرہ:اکیسویں صدی کی بھارتی مصنفات
زمرہ:بیسویں صدی کے بھارتی مصنفین
زمرہ:ممبئی کے مصنفین
زمرہ:بھارتی سندھی شخصیات